text: Video: Se de to unger blive passet af storkefar
  08 juni 2014 kl. 12.22
  TV SYD følger intenst storkeparret i Smedager og der var stor jubel da storkefar her til eftermiddag virkelig gav noget til de faste seere.
  Heldigvis optog vi det hele og kan dele det med vores læsere og seere. I videoen herover, som er optaget på webcam af storkene.dk, kan man se de to nyfødte storkeunger, og man kan se storkefar Tommy gylpe og skide.
  Det er normalt for storke at gylpe føden op for at give det til sine unger, men det er næppe derfor, storkene gør det i disse dage. Ungerne har nemlig en lille madpakke med sig fra ægget, da storkeungernes bevægelser ikke gør det muligt at få almindelig storkeføde de første par dage af deres liv.
  Storke spiser blandt andet frøer, orm, insekter, snegle og andre fugleunger.
  